Ur pouez bras a ya gant an aberioù e - keñver o rolloù armerzhel hag ekologiezhel . E penn uheloc ' h an aberioù e kaver alies ar perzhier pennañ ( skouerioù niverus e Breizh ) . War o genoù emañ staliet perzhier ivez . Meur a gêr a vez staliet war daou du un aber . War riblennoù an aber hag e - barzh an aber e - unan , e kaver takadoù gleb , lec ' hioù buhezek eus ar gwellañ . Eno e vev amprevaned , buzhug , laboused hag meur a grigner . Eno e vev pesked ha kregin ha ur roll dibar o deus an takadoù gleb evit ar beskerezh .